


2013 legyen Horthy Miklós-év! 


Vona Gábor napirend előtti felszólalásában java- 
solta, hogy 2013 legyen Horthy Miklós-év, ezzel 
is törlesztve valamennyit adósságunkból. 

Sokan várakozással tekintettek a Fidesz vezet- 
te , nemzeti kormányra", ám be kell látni, hogy 
továbbra is balliberális monopólium érvényesül 
Magyarországon a kultúra területén, prominens 
képviselői pedig folyamatosan beletörlik lábukat 
a nemzeti oldalba, a nemzeti jelképekbe. Vona 
emlékeztetett Kertész Ákos, Kertész Imre pro- 
vokatív munkásságára, Spiró Györgyre vagy épp 
Alföldi Róbert színházigazgatói és közéleti tevé- 
kenységére. Ezek az emberek önleleplező mon- 
dataikkal mutatják meg, micsoda belső gyűlölet 
fűti őket a nemzeti gondolattal szemben — tette 
hozzá. Miért háborodtak fel Dániel Péteren? Ne 
csodálkozzunk cselekedésén! — kérdezte a Fidesz- 
frakciót Vona. Ez már nem is kultúrharc, ez már 
történelemhamisítás, ez egy politikai kérdés, 
ezért is fontos Horthy Miklós teljes rehabilitáció - 
ja — tette hozzá a pártelnök. 

A politikus emlékeztetett, hálával és tisztelettel 
tartozunk Horthy Miklósnak. Vona hangsúlyoz- 
ta, a Jobbik a parlamentben, ellenzékben és majd 
kormányon is felvállalja, hogy Horthy Miklós 
volt a XX. század legnagyobb államférfija. Aki 


agráripari középhatalommá tette a szétrabolt 

csonkaországot, aki iskolákat építettet és adott 
át, miközben önök épp bezárják őket, akinek 
sikerült visszaszerezni az elrabolt területek egy 
részét, miközben önök még a meglévő földva- 
gyont is kiárusítják — állította párhuzamba a két 
korszak különbségeit a Jobbik elnöke. 

Jövőre lesz húsz éve, hogy Horthy Miklóst új- 
ratemették, 2013 legyen Horthy Miklós éve, 
mindenki valljon színt, hogyan viszonyul Hor- 
thy Miklóshoz, hogyan áll a XX. századi magyar 


történelemhez — zárta felszólalását Vona Gábor. 


MAGYAR DIÁKOKRA UTAZIK A HIT GYÜLEKEZETE c SZLOVÁK TÖRTÉNELMI FANTASY MAGYARUL 


NYITOGATJÁK 


ET 4 Őstörténeti 
melléklettel, 
változatlan 
áron! 

Nemzetellenes provokátorok 
Dániel Pétertől az Orbán-kormányig 

AZ IGAZSÁG SZABADDÁ TESZ 


A Jobbik Magyarországért Mozgalom parlamenti beszámolója 


2012. 21. hét 


TUNNEK —— 


Negyedszer is a Jobbik elnökévé — 
választották Vona Gábort 





Vona Gábort elsöprő többséggel újraválasz- 
totta a radikális párt a szervezet múlt szom- 
baton megrendezett tisztújító kongresszusán. 
A negyedik kétéves ciklusát kezdő pártelnök 
megköszönte a küldöttek hatalmas arányban 
megnyilvánuló bizalmát. A tisztújításon a párt 
kongresszusa szavazott a Jobbik Magyarorszá- 
gért Mozgalom elnökségi tagjairól is; eszerint 
Balczó Zoltán, Gyüre Csaba, Murányi Le- 
vente, Novák Előd, Sneider Iamás, valamint 
Volner János került be a párt elnökségébe. 
Vona Gábor a kongresszust követő sajtótájé- 
koztatón elmondta: a legtöbb szavazatot Balczó 
Zoltán kapta, míg a második legtöbbet az el- 
nökségbe új emberként bekerülő Volner János. 
A radikális párt újraválasztott elnöke hangsú- 
lyozta, hogy nagyon szorosak lettek az ered- 
mények, a legtöbb és a legkevesebb szavazatot 
kapó jelölt között összesen nem volt 100 szava- 
zatnyi különbség. 

A kongresszus nagy meglepetése volt, hogy az 
új elnökségbe nem került be Szegedi Csanád. 





Vona Gábor a sajtótájékoztatón kiemelte: az EP- 
képviselő ettől függetlenül továbbra is a párt 
egyik meghatározó személyisége marad. Emlé- 
keztetett, hogy Szegedi már a legkorábbi időktől 
fogva részt vett a párt felépítésében, és elévül- 
hetetlen szerepe volt abban, hogy a Jobbik ma 
a magyar politikai élet egyik megkerülhetetlen 
tényezőjévé válhatott. 

Szilágyi György: 


Vizsgálják ki Bánki Erik diplomáját! 


A fideszes képviselő a jelek szerint valótlanul állí- 
totta, hogy közgazdász diplomával rendelkezik, a 
Jobbik ezért a helyzet tisztázását szeretné, egyben 
arra kéri a miniszterelnököt, fontolja meg, hogy 
Bánkit delegálja-e az Európai Parlamentbe — je- 
lentette be Szilágyi György országgyűlési képvi- 
selő. 

A barikad.hu számolt be arról, hogy a politikus 
egy 2010-ben felnőttképzésben akkreditált köz- 
gazdász képesítést (amely az OKJ-s képzésnek 
megfelelő) próbált eladni , közgazdász diploma- 
ként" az Országgyűlés honlapjára feltöltött ön- 
életrajzában. 

Bánki Erik önéletrajzát 2012. május 10-én meg- 
változtatták, mivel MLSZ-tisztsége mellett a 


MOB felügyelőbizottságának is tagja lett, ebben 
a verzióban még szintén közgazdász diploma 
szerepelt. Három nappal az után, hogy a portál 
kirobbantotta a botrányt, május 21-én hirtelen 
újabb önéletrajzot töltöttek fel az Országgyűlés 
honlapjára, melyből az derül ki, hogy Bánki 
Eriknek nincs közgazdász diplomája. 

A Jobbik arra kéri Orbán Viktor miniszterel- 
nököt, hogy tisztázzák a kialakult helyzetet, és 
amennyiben bebizonyosodik Bánki csalása, von- 
ják őt felelősségre. Szilágyi György hozzátette, 
nem lenne szerencsés Áder János megüresedett 
európai parlamenti helyére egy kompromittáló- 
dott képviselőt delegálni. 





Elhallgattatta Kövér a kényes ügyeket feszegető 


Gyöngyösi Mártont 


Két évvel ezelőtt a Fidesz arra kapott felhatalma- 
zást, hogy számoljon le a korrupcióval és a gaz- 
dasági háttérpolitikával, ehelyett ott folytatják, 
ahol szocialista elődeik abbahagyták — értékelt 
Gyöngyösi Márton. A Közbeszerzési Értesítő sze- 
rint másfél év alatt a Fidesz-közeli Közgép 300 
milliárd forint értékű beruházást nyert, ez a köz- 
beszerzési érték egyötöde. Miközben a kis- és kö- 
zépvállalkozások nem jutnak forrásokhoz, addig 
a Közgép milliárdos forgalmat bonyolít le, Orbán 
Viktor barátja és kollégiumi szobatársa, Simicska 
Lajos Nyerges Attilával együtt egymilliárd forin- 
tos profitot vett ki — sorolta a honatya. , A Job- 
bik vizsgálóbizottság felállítását kezdeményezte, 





amelynek célja, hogy a korrupciót visszaszorít- 
suk, a közbeszerzéseket kifehérítsük, a pártfi- 
nanszírozást átláthatóvá tegyük" — tette hozzá a 
képviselő, aki nem tudta folytatni felszólalását, 
mert Kövér László kikapcsolta a mikrofonját. 
Kövérnél az verte ki a biztosítékot, hogy a Job- 
bik képviselői molinók magasba emelésével em- 
lékeztették a kormányt a kényes témára. 





A Fidesz-kormány adjon számot Malév-ügyben! 


A Jobbik teljes mértékben egyetért a Malév-dol- 
gozók demonstráción megfogalmazott követelé- 
seivel, és támogatásáról biztosítja őket — áll Ber- 
tha Szilvia jobbikos képviselő közleményében. 

A Jobbik rendkívül fontosnak tartja, hogy a Fi- 
desz ne csak a 2002-2010 közötti időszakot vizs- 
gálja meg — tartalmazza a kommüniké —, hanem 
adjon számot a 2010-es kormányváltás óta eltelt 


két év Malévot érintő intézkedéseiről vagy éppen 

azok elmaradásáról, az átláthatatlan felszámolási 
folyamatról, a nemzeti légügy jövőjéről, az elbo- 
csájtott munkavállalók elmaradt juttatásairól, 
kilátásairól is. 

A közlemény leszögezi: az átnyújtott 12 pontos 
petíció minden egyes pontjára választ várnak, a 
kérdéseket képviselői írásbeli kérdés formájában 
a kormány elé viszik. 


IMF-tárgyalások: nem lesz kitörés 





A Magyar Országgyűlés két szakbizottsága is 
meghallgatta Varga Mihályt (Fidesz), aki a ma- 
gyar delegáció vezetője lesz a Nemzetközi Valu- 
taalappal tartandó tárgyalás sorozaton. 

Varga — aki egyébként felkészült, kiváló kva- 
litásokkal rendelkező pénzügyi szakember — e 
minőségében tárca nélküli miniszterként vesz 
majd részt az egyeztetéseken, a személye egyéb- 
ként az ügy szempontjából mellékes, a lényeg 
maga a cél — hívta fel a figyelmet Balczó Zol- 
tán, a Jobbik alelnöke. 


Míg a kormány szerint ez jelenleg is elképzel- 


hetetlen, a Jobbik ismét az országot gúzsba kötő 
államadósság újratárgyalását javasolja — szögezte 
le a nemzeti politikus és emlékeztetett, hogy Íror- 
szág a hitelszerződés egyik feltételének jelölte meg 
saját államadósságának újratárgyalását. A londoni 
székhelyű Capital Economics nevű makrogazda- 
sági kutatásokat végző elemző cég tanulmánya a 
magyar gazdaságról pedig négy forgatókönyvet is 
tartalmaz, amelyből kettő szintén az államadósság 
átütemezését részletezi, továbbá a teljes adósságál- 
lomány mintegy 25 százalékának elengedését. 
Ezzel szemben a kormány a 22-es csapdájába 
kerül, mivel az adósságtörlesztésre a pénzügyi 
piacokra kibocsátott államkötvényekből kívánja 
finanszírozni, hogy ne legyen szükség az IMF-hi- 
telre. Ugyanakkor a piaci szereplők csupán akkor 
finanszíroznak, ha az IMF-hitel a kormány ren- 
delkezésre áll. Ez a folyamat pedig az adósságspi- 
rál további mélyülését okozza, mert több kamatot 
kell fizetnünk, mint amennyit a gazdaság növeke- 
dése révén elérünk — jelentette ki Balczó. 

Ezért a Jobbik kitart amellett, hogy az államadós- 
ságot újra kell tárgyalni, más reális megoldás egy- 
szerűen nincs — fejtette ki Balczó Zoltán. 





Több ezer család lakhatása 


kerülhet veszélybe 


Egy jogalkotási hiba miatt ezrek veszíthe- 
tik el lakásukat Z. Kárpát Dániel szerint. A 
jobbikos politikus úgy látja, a bevezetni kívánt 
kvótarendszer nincs kidolgozva, és a bankok 
a megengedettnél jóval több családot tehetnek 
utcára. 

A kilakoltatási kvótából megvásárolt ingatla- 
nok kikerülnek a kvóta alól. 2. Kárpát Dániel 
elmondta: több mint százezer olyan ingatlan 
van, aminek a tulajdonosai 90 napnál régebbi 
tartozással rendelkeznek, és ezekből negyed- 
évente három százalékot lehetne elárverezni 
(ez jövőre 4, 2014-re 5 százalékra nőne). A 
gond ott van, hogy az évi mintegy 12 ezer 
elárverezhető ingatlan közül ugyan megment 
a kilakoltatástól 8 ezer családot az Eszközke- 
zelő, de az indítványban nincs benne a kvóta 


feltöltésének tilalma — magyarázta a jobbikos po- 
litikus. Hozzátette: így a bankok ugyanúgy 12 
ezer ingatlant árverezhetnek el, mivel a nyolcezer 
kikerül a kvóta alól, és azok helyett küldhetnek 
másik nyolcezret kalapács alá. 

Z. Kárpát Dániel aggodalmát fejezte ki amiatt 
is, hogy jelenleg a hitelező (általában tehát a 
bank) határozza meg, hogy az Eszközkezelő ki- 
nek nyújthat segítséget a vásárlással. Magyarul 
megtagadhatja a kivásárlási szándékot a bank, ha 
az ingatlan jó helyen fekszik, drágán és könnyen 
eladható. 

A képviselő megismételte a Jobbik szándékát is, 
hogy a felvételi árfolyamon alkalmazott forinto- 
sítással oldják meg a hitelesek helyzetét, a vesz- 
teséget pedig a bankokra hárítsák, és ne ők az 


ügyfelekre. , 


